Κρίτων Καλογιάννης

Ο Κρίτων Καλογιάννης ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1946 μέχρι το 1950.

Καριέρα
Την πρώτη του σεζόν με την ομάδα των "κίτρινων", ο Καλογιάννης κατέλαβε την τρίτη θέση στο πρωτάθλημα Θεσσαλονίκης, σκοράροντας το πρώτο του γκολ με την ομάδα του Άρη στις 2 Μαρτίου 1947, όταν ο Άρης ηττήθηκε από τον Ηρακλή με 5-1, ελλείψει του βασικού τερματοφύλακα Βελλιάδη.EPSM champions 1947

Την επόμενη χρονιά, οι "κίτρινοι" κατέλαβαν την δεύτερη θέση στο τοπικό πρωτάθλημα, χάνοντας στο τελευταίο και σημαντικότερο ματς από τον ΠΑΟΚ με 0-1, στις 29 Φεβρουαρίου 1948, με τον Καλογιάννη στην σύνθεση της ομάδας, η οποία αγωνίστηκε στο μεγαλύτερο μέρος του αγώνα με δέκα παίκτες λόγω τραυματισμού του Μιχάλη Κολωνιάρη.EPSM champions 1948

Το 1948-49, ο Άρης κατέκτησε μετά από τρία χρόνια το πρωτάθλημα Θεσσαλονίκης και προκρίθηκε στην τελική φάση του πανελλήνιου πρωταθλήματος. Τον Ιούλιο του 1949, ο Άρης έφερε εντός έδρας ισοπαλία με 4-4 με τον Ολυμπιακό, ενώ ηττήθηκε στον Πειραιά, πριν αντιμετωπίσει τον Παναθηναϊκό στις 17 Ιουλίου, σε αγώνα που διακόπηκε εις βάρος των "κίτρινων" λόγω επεισοδίων.Νέα πάλιν επεισόδια • Οικτρά διαγωγή παικτών, εφημ. «ΕΘΝΟΣ» 18.07.1949, σελ. 2 Στον τελευταίο αγώνα με τους "πράσινους" στην Θεσσαλονίκη, ο Άρης παρέταξε κυρίως αναπληρωματικούς αθλητές, με τον Καλογιάννη να αγωνίζεται σαν δεξί εξτρέμ.Ο Παναθηναϊκός πρωταθλητής Ελλάδος εις το ποδόσφαιρον, εφημ. «ΕΜΠΡΟΣ» 26.07.1949, σελ. 2

Στην τελευταία του χρονιά με την φανέλα του Άρη, ο Καλογιάννης έπαιξε σε μόλις δύο αγώνες για το πρωτάθλημα Θεσσαλονίκης, σκοράροντας στην εκτός έδρας ισοπαλία με 2-2 κατά του Μακεδονικού, δέκα λεπτά πριν την λήξη του αγώνα.

Παραπομπές

 Πηγές 

 Την καρδιά αν ρωτήσεις ποτέ... Αυτοί που μας έφτασαν ως τα εκατό, ISBN 978-960-93-5927-6
 Καλογιάννης Κρίτων | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές